Miss Universe 1997

Ang **Miss Universe 1997**, ay ang ika-46 na edisyon ng Miss Universe pageant, na ginanap sa Miami Beach Convention Center sa Miami Beach, Florida, Estados Unidos noong 16 Mayo 1997. Ito ang unang edisyon ng Miss Universe sa ilalim ng pamumuno ni Donald Trump mula noong binili niya ang Miss Universe Inc. noong Oktubre 1996.

Pagkatapos ng kompetisyon, kinoronahan ni Alicia Machado ng Beneswela si Brook Lee ng Estados Unidos bilang Miss Universe 1997. Ito ang ikapitong tagumpay ng Estados Unidos sa kasaysayan ng kompetisyon. Nagtapos bilang first runner-up si Marena Bencomo ng Beneswela, samantalang nagtapos bilang second runner-up si Margot Bourgeois ng Trinidad at Tobago.

Mga kandidata mula sa pitumpu't-apat na bansa at teritoryo ang kumalahok sa kompetisyong ito. Pinangunahan ni George Hamilton ang kompetisyon, samantalang si Marla Maples ang nagsilbi bilang backstage correspondent. Nagtanghal si Enrique Iglesias sa edisyong ito.

## Kasaysayan 
thumb|250x250px|Miami Beach Convention Center, ang lokasyon ng Miss Universe 1997

### Lokasyon at petsa ng kompetisyon 
Noong Hulyo 1995, inanunsyo ni Ministro Tico Croes ng Aruba na may posibilidad na ganapin sa Aruba ang Miss Universe sa taong 1997. Ayon sa kanya, maaaring maging isang malaking promosyon ang kaganapan kung matutuloy ito sa Aruba.

Dahil sa kakulungan sa interes ng mga lungsod at ibang mga bansa sa pagdaos ng kompetisyon, napagdesisyunan na lamang ng Miss Universe Inc. na idaos ang kompetisyon sa Miami Beach, Florida, Estados Unidos. Ito ang unang beses na ginanap ang Miss Universe sa Miami Beach mula noong 1971.

### Pagpili ng mga kalahok 
Ang mga kalahok mula sa pitumpu't-apat na bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

#### Mga pagpalit 
Iniluklok ang *third runner-up* ng Miss Deutschland 1997 na si Agathe Neuner upang lumahok sa edisyong ito matapos umurong si Miss Deutschland 1997 Nadine Schmidt dahil sa mga personal na dahilan. Iniluklok ang *first runner-up* ng Miss Universo Chile 1997 na si Claudia Delpín upang lumahok sa edisyong ito matapos umurong si Miss Universo Chile 1997 Hetu'u Rapu dahil hindi ito nakaabot sa *age requirement*.

#### Mga pagbalik at mga pag-urong sa kompetisyon 
Unang sumali sa edisyong ito ang bansang Kroasya, at bumalik ang mga bansang Bermuda, Kapuluang Birhen ng Estados Unidos, at Mawrisyo. Huling sumali noong 1992 and Bermuda, at huling sumali noong 1995 ang Kapuluang Birhen ng Estados Unidos at Mawrisyo.

Hindi sumali ang mga bansang Dinamarka, Gana, Gran Britanya, Indonesya, Kapuluang Cook, Kapuluang Kayman, Olanda, Noruwega, at Sri Lanka sa edisyong ito. Hindi sumali si Liz Fuller ng Gran Britanya dahil sa problema sa kanyang kalusugan. Hindi sumali ang Indonesya matapos na muling hindi payagan ng pamahalaan ng Indonesya na sumali ang mga Indonesa sa Miss Universe dahil sa mga konserbatibong Islamikong pananaw ng kanilang bansa ukol sa pagsuot ng damit panglangoy. Hindi sumali si Luz Maria Sanchez Herdocia ng Nikaragwa matapos na mabangkarota ang kanyang nasyonal na organisasyon. Hindi sumali ang mga bansang Dinamarka, Gana, Kapuluang Cook, Kapuluang Kayman, Olanda, Noruwega, at Sri Lanka matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. Hindi rin nagpatuloy sa kompetisyon si Maryjane McKibben ng Kanlurang Samoa dahil sa mga personal na dahilan.

## Mga resulta 
thumb|250x250px|Mga bansa at teritoryong sumali sa Miss Universe 1997 at ang kanilang mga pagkakalagay.

### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 1990, sampung mga *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *swimsuit competition* at *evening gown competition* ang sampung mga *semi-finalist,* at kalaunan ay napili ang anim na pinalista. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

### Komite sa pagpili 
* Pat O'Brien – Amerikanong *sportscaster* para sa CBS Sports
* James E. Billie – Amerikanong politiko
* Tommy Ford – Aprikano-Amerikanong aktor
* Eva Herzigova – Tsekong modelo at aktres
* Carolina Herrera – Benesolana-Amerikanang *fashion designer *
* Mike Love – Amerikanong mang-aawit
* Monique Pillard – Amerikanang istilista
* Ingrid Seynhaeve – Belgang modelo
* Cristina Saralegui – Kubanang *talk show host*

## Mga kandidata 
Pitumpu't-apat na kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* Opisyal na website

Kategorya:1997
Kategorya:Miss Universe